google/wiki40b huggingface dataset:
मल्लिका यूनिस

मल्लिका यूनिस एक भारतीय लेखिका हैं, जो मलयालम भाषा में उपन्यास लिखती हैं ।  वह 1981 के अपने उपन्यास उपासना के लिए जानी जाती हैं जिससे 1982 में उन्हें मामन मापीला साहित्यिक पुरस्कार जीता था ।  उपन्यास को एक समीक्षकों द्वारा प्रशंसित फिल्म में बनाया गया था, जिसका नाम एन्टे उपासना था , जिसे प्रसिद्ध निर्देशक भरत ने लिखा था।   2012 की फिल्म कर्पूर दीपम भी उनके उपन्यास पर आधारित है ।  1998 में प्रोडक्शन की शुरुआत करने वाली यह फिल्म 14 साल तक एक विकास नरक में रही ।
२१७२ ईसा पूर्व

२१७२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१७२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कंवर

इतिहास और उत्पत्ति

कंवर मध्य भारत की एक महत्वपूर्ण जनजाति हैं। यह जनजाति छत्तीसगढ़ में गोंड जनजाति के बाद दूसरी सबसे बड़ी जनजाति है। इसका फैलाव मुख्यतः छत्तीसगढ़ के उत्तरी पर्वतीय तथा मैदानी भागों में है। यह जनजाति इस क्षेत्र में सदियों से निवास कर रही मानी जाती हैं। इनकी भाषा-बोली, रहन-सहन, तीज-त्यौहार लगभग गोंड जनजाति की तरह ही है। बार त्यौहार और बार नृत्य कंवर जनजाति की देन मानी जाती है। 
कंवर हिंदी भाषा, छत्तीसगढ़ी और नागपुरी भाषा बोलते हैं।

वर्तमान परिस्थितियाँ

वे छत्तीसगढ़ , झारखंड और ओडिशा में अनुसूचित जनजाति के रूप में सूचीबद्ध हैं। 
कंवर मुख्यतः कृषक जनजाति है। एक सहायक व्यवसाय के रूप में वे मुर्गीपालन, बकरीपालन व मछली पालन भी करते हैं। वे कई गांवों के सामुदायिक परिषद के प्रमुख के लिए एक व्यक्ति का चयन करते हैं। उन्हें समुदाय के बुजुर्ग सदस्यों द्वारा सहायता प्रदान की जाती है। परिषद समुदाय के सामाजिक आदेश की देखभाल करती है।
वे दूल्हा देव, बूढ़ा देव, ठाकुर देव, शिकारी देव और देवी सहित सगई देवी, मातीन देवी, बंजारी देवी आदि कई देवताओं की पूजा करते हैं।
कंवर के प्रमुख चार उपजाति हैं- तंवर, पैकरा, राठिया और चेरवा। उन्हें छत्तीसगढ़, मध्य प्रदेश, झारखंड, उड़ीसा व महाराष्ट्र में अनुसूचित जनजाति में शामिल किया गया है। वे पितृसत्तात्मक हैं। कंवर के पास बड़ी संख्या में गोत्र - टोटम हैं जो पौधों, जानवरों और वस्तुओं के नाम पर हैं। कुछ बघवा (बाघ), चिता, बिलवा (जंगली बिल्ली), बोकरा (बकरी), चंद्रमा, चंवर, चंपा, चुंवा ( कुंआ ), धेनकी, दर्पण, गोबीर्रा (एक गोबर कीट), हुंडार (लकड़बग्घा), कोठी, एड़वा, आड़िल, खुमरी, लोढ़ा (एक जंगली कुत्ता), ठाठ, नुनमुतरिया (नमक का एक पैकेट), सेंदुर, सुआ (तोता), तेलासी (एक चींटी), डूमर (गूलर वृक्ष) जुवाडी(जुवा)अणईल (अंडा),छछांद(चिल)भंईंसा(भैंस)सिटका (सियार)घंसिया,तासरा, सोनवानी,बरगाह,आदि।
युवाल नोआह हरारी

जीवनी

हरारी का जन्म Kiryat Ata, इज़राइल, में 1976 में हुआ। वे एक धर्मनिरपेक्ष यहूदी  परिवार में पले-बढ़े। उनके परिवार का मूल लेबनान और पूर्वी यूरोप के साथ हाइफ़ा (इज़राइल) से है।  हरारी समलैंगिक हैं और 2002 में वे अपने पति इत्ज़िक याहव से मिले।   याहव हरारी के निजी प्रबंधक भी हैं।  उन्होंने कनाडा के टोरंटो में एक नागरिक समारोह में शादी की।  दंपति मेसिलात सियोन, यरूशलेम के पास एक मोशव (व्यक्तिगत खेतों का एक प्रकार का सहकारी कृषि समुदाय) में रहते हैं।    
हरारी विपश्यना ध्यान कहते हैं, जो उन्होंने 2000 में ऑक्सफोर्ड में शुरू किया था।  वे कहते हैं कि इसने "मेरा जीवन बदल दिया"।  वह दो घंटे हर दिन (प्रातः काल और अपने काम के दिन के अंत में एक घंटे के लिए अभ्यास करते हैं  )। हर साल 30 दिन या इससे अधिक वे मौन में रहते हैं- और किसी पुस्तक या सामाजिक मीडिया के बिना।    वे एक सहायक ध्यान शिक्षक भी हैं।  उन्होंने होमो डीयस  को "मेरे शिक्षक सत्यनारायण गोयनका, जिन्होंने मुझे प्यार से महत्वपूर्ण बातें सिखाईं," को समर्पित की और कहा "मैं पंद्रह वर्षों तक विपश्यना का अभ्यास करने से प्राप्त ध्यान, शांति और अंतर्दृष्टि के बिना इस पुस्तक को नहीं लिख सकता था।"  वह ध्यान को शोध का एक तरीका भी मानते हैं।  
हरारी शाकाहारी है, और कहते हैं कि यह उनके शोध के परिणामस्वरूप हुआ, जिसमें उनका विचार था कि डेयरी उद्योग की नींव माँ गाय और बछड़े के बीच के बंधन को तोड़ रही है।   जनवरी 2019 के अनुसार, उसके पास स्मार्टफोन नहीं है।
वन्य जीव संरक्षण

भारत में वन्य जीव संरक्षण हेतू राष्ट्रीय उद्यानों एवं वन्य जीव अभयारण्यों कि स्थापना की गई हैं। वर्तमान में देश में ८९ राष्ट्रीय उद्यान एवं ४९० वन्य जीव अभयारण्य हैं।
सिंगोरी

मूलरूप से कुमाऊँ से संबंध रखने वाली यह मिठाई भारत के उत्तरी पहाड़ी प्रदेश में मिलती है। इसको गाढ़े दूध में नारियल का चूरा डालकर बनाया जाता है। मोलू की पत्ती में लपेटा जाता है और गुलाब की पंखुड़ी से सजाकर परोसा जाता है।
पाकिस्तान कप

इतिहास

पाकिस्तान घरेलू संरचना में परिवर्तन हर दो साल में होने वाली के साथ दशकों के लिए असंगत किया गया है। इस कारण वे अब अपने घरेलू सर्किट के पुनर्गठन और पाकिस्तान कप नामित नया टूर्नामेंट है जो पंचकोना ट्रॉफी की जगह लेगा शुरू कर रहे हैं।

आलेखन

हर टीम में एक 15 सदस्यीय टीम की घोषणा की प्रति-कप्तान और 150 खिलाड़ियों के मसौदे से कोच द्वारा उठाया जा रहा होगा।
सांख्यिकीय सर्वेक्षण

किसी जनसंख्या के कुछ या सभी अवयवो से सम्बन्धित आंकड़े एकत्र करना सांख्यिकीय सर्वेक्षण (Statistical surveys) कहलाता है।
अमेरिकन कॉक्कर स्पैनियल

अमेरिकन कॉक्कर स्पैनियल एक मध्य आकर के कुत्तो की नसल है। यह इंग्लिश कॉक्कर स्पैनियल की तरह स्पैनियल प्रजाति की नसल है जो की असलियत में गन डोग के रूप में विकसित की गयी थी। संयुक्त राज्य में इस नसल को सिर्फ कॉक्कर स्पैनियल ही कहा जाता है जबकी कनाडा और विश्व के अन्य हिस्सों में इस इसके पूरे नाम अमेरिकन कॉक्कर स्पैनियल के नाम से जाना जाता है। इनका नाम कॉक्कर इंग्लैंड में इनकी लकड़ी के मुर्गो के शिकार करने के कारण पडॉ॰ यह नसल भले ही इंग्लैंड में जन्मी पर सन १९४० के आस पास अमेरिकन कॉक्कर स्पैनियल को एक अलग नसल के तौर पे मान्यता मिली।
शिंजिनी भटनागर

शिक्षा और कैरियर

शिंजिनी भटनागर, प्रोफेसर और ट्रांसलेशनल हेल्थ साइंस एंड टेक्नोलॉजी इंस्टीट्यूट, फ़रीदाबाद में मौजूद बाल जीव केंद्र की मुखिया हैं। परियोजना के तहत उनके कार्य में विकासशील देशों में  मुंह से लेने वाली दवाओं की खराब स्थिति का अनुमान लगाना और भारत में सिलीऐक रोग का चलन देखना।
पृथ्वी गान

पृथ्वी गान (Earth Anthem) एक अधिकारिक गान हैं, जो पृथ्वी को समर्पित हैं। पृथ्वी गान के रचनाकार भारतीय राजनयिक और कवि अभय कुमार हैं।
पृथ्वी गान में हिंदुस्तानी, अंग्रेजी, नेपाली, बंगाली, उर्दू, सिंहल, जोंगखा और धीवेही भाषा की पंक्तियों का इस्तेमाल किया गया है, जो दक्षेस के आठ सदस्य देशों में बोली जाती है। इसे संयुक्त राष्ट्र के आठ अधिकारिक भाषाओ में अनुवादित किया गया, जिस मे अरबी, चीनी, अंग्रेजी, फ्रेंच, रशियन, स्पेनिश भाषा भी सामिल हैं। हिंदी और नेपाली भषा में भी इसका अनुवाद हुआ है।

इतिहास

एक आधिकारिक पृथ्वी गान (अर्थ एंथम) के लिए अभय कुमार के प्रस्ताव को वैश्विक ऑनलाइन प्रतियोगिता के दौरान सर्वश्रेष्ठ प्रविष्टियों में से चुना गया था। यूनेस्को द्वारा इसे अधिकारिक पृथ्वी गान के रूप में किया गया। पृथ्वी गान का लोकार्पण साल जून २०१३ में पूर्व केन्द्रीय कानून मंत्री कपिल सिब्बल और पूर्व मानव संसाधन विकास राज्य मंत्री शशि थरूर ने नई दिल्ली के भारतीय सांस्कृतिक संबंध परिषद (आईसीसीआर) में किया था। इसके बाद काठमांडू में नेपाल के पूर्व प्रधानमंत्री झालानाथ खनल ने यूनेस्को के नेपाल में प्रतिनिधि एक्सेल प्लेथ की मौजूदगी में इसे जारी किया था।
ऐमलथीया (उपग्रह)

ऐमलथीया (यूनानी: Αμάλθεια, अंग्रेज़ी: Amalthea) बृहस्पति ग्रह का तीसरा सब से अंदरूनी उपग्रह है। इस उपग्रह की खोज ९ सितम्बर १८९२ में ऍडवर्ड ऍमरसन बर्नार्ड नामक अमेरिकी खगोलशास्त्री ने की थी और यूनानी मिथ्य-कथाओं की एक पारी के नाम पर इसका नाम रखा गया। यह उपग्रह बृहस्पति के छल्लों में स्थित है और ऐमलथीया गोसेमर छल्ले के बाहरी किनारे पर स्थित है। यह छल्ला इसी उपग्रह से उभरी हुई धुल का बना है। यह बृहस्पति की परिक्रमा उस ग्रह से १,८१,००० किमी की दूरी पर करता है। ऐमलथीया के बृहस्पति के इतना पास होने से और उस ग्रह की तुलना में बहुत छोटा होने से बृहस्पति की स्थिरमुखी परिक्रमा करता है, यानि परिक्रमा करते हुए ऐमलथीया का एक ही रुख़ हमेशा बृहस्पति की ओर होता है। यह बृहस्पति के इतना पास है कि यदि इसकी सतह पर खड़ा होकर आकाश पर नज़र डाली जाए तो उसके अधिकांश भाग में बृहस्पति ही फैला हुआ दिखाई देगा।

अकार और रंग-रूप

ऐमलथीया का अकार बेढंगा है और उनका माप २५० - १४६ - १२८ कीमी है (लम्बाई, चौड़ाई, गहराई)। इसका रंग काफ़ी लाल है। वैज्ञानिक अंदाज़ा लगते हैं कि यह अधिकतर पानी की बर्फ का बना हुआ है और इसमें लालीमा प्रदान करने वाले कुछ तत्व मिले हुए हैं। संभव है कि इनमें आयो नामक पड़ोसी चन्द्रमा पर हो रहे ज्वालामुखीय विस्फोटों में उगला गया सल्फ़र शामिल हो। जब गैलिलेओ यान ने इसका अध्ययन किया तो इसपर पहाड़ियाँ और क्रेटर नज़र आये थे।
टोयोटा

वित्तीय परिणाम

२०११ मे टोयोटा समूह (डैहत्सु (Daihatsu), Hino(हीनो) और Chinese(चीनी) संयुक्त उद्यम सहित) विश्व स्तर पर उत्पादन मे 8050181 इकाइयों के साथ तीसरे स्थान पर गिर गया। प्रमुख कंपनियां द्वारा उत्पादन रिपोर्ट के आधार पर एक अनौपचारिक गिनती के अनुसार, २०१२ में विश्व स्तर पर 9909440 इकाइयों के उत्पादन के साथ टोयोटा अपने शीर्ष रैंक पर आ गया। ८ मई २०१३ में, टोयोटा ने 10 मिलियन यूनिट निर्मान करने की घोषणा की, अगर यह लक्षय हासिल किया गया तो टोयोटा 10 मिलियन यूनिट सीमा पार करने वाला पहला ऑटो निर्माता बन जाएगा।
भावनगर

इतिहास

भावनगर की स्थापना 1743 में भावसिंहजी गोहिल द्वारा एक छोटे से गाँव वडवा के किनारे मावनगर बोरोज की थी। उनके पूर्वज मारवाड़ (राजस्थान) से यहाँ आए थे। उस समय यह एक फलता-फूलता बंदरगाह था। वर्तमान समय में घोंघा और अलंग बंदरगाह पर जहाज़ तोड़ने का बहुत बड़ा उद्योग विकसित हुआ है। टाउन हॉल पहले दरबार हॉल (1932 ईस्वी) के नाम से प्रसिद्ध था, जहाँ सर कृष्णकुमार सिंह जी का राज्याभिषेक संपन्न हुआ था। विक्टोरिया पार्क पक्षी प्रेमियों और प्रकृति प्रेमियों का स्वर्ग है। 1947 तक यह एक रियासत की राजधानी था, जिसके बाद भारतीय संघ में इसका विलय हो गया।

हवाई मार्ग

भावनगर मुम्बई और सूरत से बहुत सी घरेलू वायुसेवाओं के साथ जुड़ा हुआ है।

रेल मार्ग

भावनगर पश्चिमी रेलवे लाइन से जुड़ा है।

सडक मार्ग

राज्य परिवहन की बसें और प्राइवेट लक्ज़री कोच इस शहर को गुजरात के कई अन्य केन्द्रों से जोड़ती है।

कृषि और खनिज

भावनगर की मुख्य फ़सलों में बाजरा, गेहूँ और कपास की उपज होती है।

उद्योग और व्यापार

भावनगर एक महत्त्वपूर्ण वाणिज्यिक एवं औद्योगिक केंद्र है और यहाँ कताई और बुनाई मिलें हैं। इसके अलावा यहाँ धातु-शिल्प, टाइल व ईंट बनाने के कारख़ाने, लोहे का ढलाईख़ाना और एक रासायानिक संयंत्र भी है। यहाँ केंद्रीय लवण एवं समुद्री रसायन शोध संस्थान स्थित है। बंदरगाह पर स्थित लॉक गेट एशिया में अपने ढंग का अनोखा है।

शिक्षा

भावनगर में पढ़ाई के अनेकों अच्छे संस्थान है। जिनमें प्रमुख है सर पी. पी. साइंस इंस्टीट्यूट, श्यामलदास कॉलेज (जहाँ महात्मा गाँधी ने शिक्षा ग्रहण की थी), एलफर्ड हाई स्कूल और केन्द्रीय नमक शोध संस्थान है।

पर्यटन

पर्यटको के लिए यहाँ शत्रुंजय हिल पर स्थित जैन मंदिर पलिताना और वेलवदर अभ्‍यारण्य भारतीय ब्लैक बक का प्रसिद्ध घर है। दरबारगढ़ (शाही निवास) नगर के मध्य में स्थित है। भावनगर के शासकों ने मोतीबाग़ और नीलमबाग़ महल को अपना स्थाई निवास बनाया था। भावनगर लगभग दो शताब्दी तक बड़ा बन्दरगाह बना रहा और यहाँ से अफ्रीका, मोजांबिक, जंजीबार, सिंगापुर और खाड़ी के देशों के साथ व्यापार चलता था। गाँधी स्मृति एक संग्रहालय है जहां गांधीजी से संबंधित पुस्तकें और गांधीजी के फोटो देखे जा सकते हैं। साथ ही यहाँ सौराष्ट्र की संस्कृति का प्रतिनिधित्व करने वाली सामग्री का अच्छा संग्रह भी है। गाँधी संग्रहालय, बर्टन पुस्तकालय और तक्तेश्वर मंदिर यहाँ के प्रमुख दर्शनीय स्थल हैं।

जनसंख्या

सन् 2001 की जनगणना के अनुसार भावनगर शहर की जनसंख्या 5,10,958 थी। सन् 2011 तक यह बढ़कर 5,93,768 हो गई।
गंगाराम चौधरी

गंगाराम चौधरी (१ मार्च १९२२ - २६ मार्च २०१४) एक भारतीय राजनीतिज्ञ थे। वो राजस्थान सरकार में मंत्री रह चुके हैं।
पोस्टमार्टम अंतराल

पोस्टमार्टम अंतराल समय है किसी भी मानव की मृत्यु के बाद का। पोस्टमार्टम अंतराल से मृत्यु कब हुए उसका पता लगाया जाता है। मृत्यु के करण और समय पता लगाने के लिए अलग अलग तरीके और तकनीको का इस्तेमाल किया जाता है। पोस्टमार्टम अंतराल को शरीर का गलना भी कहा जा सकता है।
ह्यूमन टी-लिम्फोट्रापिक वाइरस

ह्यूमन टी-लिम्फोट्रापिक वाइरस एक विषाणु है।
रोहिणी नदी

रोहिणी अथवा रोहिणी नदी का उद्गम नेपाल के लुम्बिनी क्षेत्र के रूपनदेई और कपिलवस्तु जिलों में शिवालिक पर्वत की चौरिया पहाड़ियों से होता है और यह दक्षिण की ओर बहते हुए भातरीय राज्य उत्तर प्रदेश में प्रवेश करती है। गोरखपुर के पास यह राप्ती नदी में बायीं ओर से मिलती है जो इसके बाद गौरा बरहज में घाघरा में मिल जाती है तथा घाघरा बाद में गंगा में मिलती है।
कुछ बौद्ध लेखों के अनुसार शाक्यों का नगर कपिलवत्थु और कोलियों का नगर कोलिय इसी रोहिणी नदी के दो किनारों पर स्थित थे। दोनों नगरों के कृषक खेतों की सिंचाई हेतु इस नदी के पानी का इस्तेमाल करते थे। एक साल वर्षा कम होने के परिणामस्वरूप सूखा पड़ने और धान की फसल के सूखना शुरू हो जाने पर दोनों नगरों के लोगों ने इसे अपने खेतों की ओर मोड़ने की इच्छा की।  कोलिय के निवासियों ने कहा कि चूँकि दोनों किनारों के लोगों के इस्तेमाल भर का पानी मौजूद नहीं उन्हें एक बार नदी का पूरा पानी अपने खेतों को मोड़ने से धान की फसल पकने तक जीवित रह सकती है।  दूसरी ओर कपिलवस्तु के लोगों ने तर्क दिया कि इस तरह वे पानी से वंचित रह जायेंगे और निश्चय ही उनकी फसलें बर्बाद हो जाएँगी और उन्हें दूसरों से अन्न खरीदना पड़ेगा।  उन्होंने कहा कि वे भोजन खरीदने के लिये अपनी संपत्ति और धन दूसरे किनारे के लोगों को व्यापर मूल्य केरूप में चुकाने के लिये तैयार नहीं हैं।  दोनों तरफ के लोग पानी चाहते थे और उनके बीच आरोप-प्रत्यारोप और खराब भाषा के प्रयोग से काफ़ी दुर्भावना उत्पन्न हो गयी। जो झगड़ा किसानों के बिच आरंभ हुआ था अंततः मंत्रियों से होते हुए शासकों तक पहुँचा और दोनों ओर के लोग युद्ध के लिये तैयार हो गये।
बौद्ध परंपरा यह मानती है कि सिद्धार्थ गौतम ने कपिलवस्तु लौटने पर इस नदी को पर किया था।
२००७ - २००८ की बाढ़ के दौरान एक बाँध के टूट जाने से लगभग २८ - ३५ लोग बचाव दल कि एक नाव के डूब जाने से उत्तर प्रदेश के महाराजगंज जिले के हरखपुर गाँव में मारे गये थे।. ३० लोगों की क्षमता वाली इस नाव पर लगभग ८५ - ९० लोग सवार थे जिनमें ज्यादातर औरतें और बच्चे थे।.
मिलार्ड ड्रेक्स्लर

मिलार्ड "मिकी" एस ड्रेक्स्लर (जन्म:17 अगस्त 1944) जे क्रू समूह के वर्तमान अध्यक्ष और सीईओ, तथा गैप इंक॰ के पूर्व सीईओ हैं। वह 1999 से एप्पल इंक॰ के निदेशक रहे हैं।
कंदाल प्रान्त

नामार्थ

"कंदाल" का अर्थ ख्मेर भाषा में "केन्द्रीय" या "मध्य" होता है।
भूमिका शर्मा

भूमिका शर्मा जिसने इटली में जाकर देश के नाम गोल्ड मेडल हांसिल किया उसको जल्द ही खेल मंत्रालय सम्मानित करेगा। देहरादून की 21 वर्षीय गोर्खा लडकी भूमिका शर्मा को इटली में बॉडी बिल्डिंग वर्ल्ड कप में गोल्ड मेडल जीतने के बाद अपने घर आए हुए लगभग 10 दिन से ज्यादा का वक्त हो गया लेकिन अबतक खेल विभाग की ओर से प्रतिक्रिया सामने आई है। इंडिया संवाद से बातचीत में खेल मंत्री अरविंद पांडे ने कहा कि वह कई दिनों से वह बाहर थे लिहाज़ा भूमिका से मुलाक़ात नहीं कर सके, लेकिन अब वह ऐसी प्रतिभाओं को सम्मानित किये जाने की बात कर रहे हैं।
भूमिका ने इटली में हुए बॉडी बिल्डिंग वर्ल्ड चैम्पियनशिप को पहली बार में ही जीत कर देश और प्रदेश का नाम रोशन किया है। लगभग 8 साल की कड़ी मेहनत के बाद भूमिका जब तैयार हुई तो उनके कोच ने उन्हें इटली में उन महिलाओं के साथ रैंप पर उतारा जिनका कब्जा अबतक वर्ल्ड बॉडी बिल्डिंग खिताब पर रहता था। इटली में लगभग 25 देशों की महिलाओं के सामने देहरादून की भूमिका ने अपना मुकाम हासिल किया। गोल्ड मेडल जीतने वाली भूमिका भारत की पहली महिला बनी हैं। अपनी इस उपलब्धि के बाद भूमिका भी सरकार की ओर से शाबाशी का इंतजार कर रही थीं। 15 दिन बाद ही सही लेकिन खेल मंत्रालय ने इस बात का संज्ञान लिया है और अब खेल मंत्री भूमिका को सम्मानित करने की बात कह रहे हैं।
दरअसल, इससे पहले जब समूचा हिंदुस्तान चैंपियंस ट्राफी में भारत की हार का दुख मना रहा था उसी वक़्त उत्तराखण्ड की भूमिका शर्मा ने इटली में इतिहास रच दिया था। दून में रहने वाली 21 वर्षीय भूमिका शर्मा ने देश को एक ऐसा खिताब दिलवाया जो आजतक किसी महिला ने शायद भारत को नहीं दिलवाया. भूमिका ने इटली में हुए बॉडी बिल्डिंग वर्ल्ड चैम्पियनशिप को पहली बार में ही जीतकर सालों की मेहनत और परिवार के सहयोग को सार्थक किया। यह प्रतियोगिता पिछले सप्ताह इटली के वेनिस में आयोजित की गई थी। उन्होंने यह प्रतियोगिता दुनिया भर से आई 50 महिलाओं को हरा कर जीता। इस चैंपियनशिप में उन्हें बॉडी पोजिंग में सबसे ज्यादा अंक मिले थे। यह श्रेणी भारतीय गोर्खा से संबन्धित है।
राणा मुहम्मद फारूक सईद खान

राणा मुहम्मद फारूक सईद खान एक राजनीतिज्ञ है पाकिस्तान के राष्ट्रीय विधानसभा में | वह NA-79 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
क़सीदा बरदा शरीफ़

मान्य सूफ़ी कवि इमाम बुसीरी (1211 -1294) द्वारा रचित काव्य शब्द क़सीदा बरदा शरीफ़ (अरबी: قصيدة البردة) जो इस्लामी दुनिया में अत्यंत प्रसिद्ध है।

परिचय

सूफ़ीवाद के मानने वाले मुस्लमानों ने शुरू ही से इस काव्य शब्द को बेहद इज़्ज़त और सम्मान दी। इस काव्य शब्द को सुरक्षित किया जाता है और धार्मिक मजालिस व समारोहों में पढ़ा जाता है और इस के अशआर अवामी शौहरत की हामिल इमारतों में मस्जिदों में ख़ूबसूरत ख़त्ताती में लिखे जाते हैं। कुछ मुस्लमानों का ये भी मानना है कि अगर क़सीदा बुरदा शरीफ़ सच्ची मुहब्बत और अक़ीदत के साथ पढ़ा जाये तो ये बीमारीयों से बचाता है और दलों को पाक करता है। अब तक इस काव्य शब्द की 90 से ज़्यादा तशरीहात तहरीर की जा चुकी हैं और इसके अनुवाद फ़ारसी, उर्दू, तुर्की, बर्बर, पंजाबी, अंग्रेज़ी, फ़्रांसीसी, जर्मन, सिंधी और अन्य भाषाओं में किए जा चुके हैं।
अबन्धता

अबन्धन या स्वेच्छा व्यापार (Laissez Faire) ऐसी आर्थिक नीति या व्यवस्था को कहते है जिसमें निजी संस्थाओं के बीच लेन-देन को करमुक्त तथा अन्य सरकारी प्रतिबन्धों से मुक्त रखा जाता है। सरकारी नियम केवल इतने होते हैं ताकि चोरी और जबरजस्ती हड़पने के विरुद्ध सम्पत्ति सम्बन्धी अधिकारों की रक्षा हो सके। लैसेफेयर (Laissez Faire) फ्रेंच भाषा का वांक्यांश है जिसका अर्थ 'करने दो' (अर्थात्, जैसा चाहें वैसा करने दो) होता है। विद्वानों का विचार है कि 'स्वेच्छा व्यापार' वाला राज्य कभी भी अस्तित्व में नहीं रहा है।

परिचय

अबन्धन सिद्धांत का प्रतिपादन रूढ़िवादी अर्थशास्त्रियों द्वारा किया गया था। उनका विश्वास था कि यदि राजव्यवस्था ने जनता के आर्थिक निर्णय और अभिरुचियों में हस्तक्षेप किया, तो व्यक्ति अपने इच्छानुसार वस्तुओं की मात्रा और गुण का उत्पादन न कर सकेंगे, फलत: कल्याण अधिकतम न हो पाएगा। इसलिए अर्थशास्त्रियों ने प्रशासन को रक्षा तथा देश में शांतिस्थापना आदि प्रारंभिक कर्तव्यों तक ही सीमित रखना चाहा और राज्य की नीति ऐसी निर्धारित की कि राज्याधिकारी समाज के आर्थिक जीवन में हस्तक्षेप न कर सकें।
इस सिद्धांत ने काफी समय तक आर्थिक व्यवस्था पर अपना प्रभाव बनाए रखा। किंतु समय परिवर्तन के साथ इसकी कार्यविधि में अनेक दोष पाए गए। प्रथम तो यह देखा गया कि आर्थिक व्यवस्था सरकार द्वारा पथप्रदर्शन के अभाव में किसी नीति अथवा दिशाविशेष का अनुसरण नहीं करती जिसके कारण इसमें अनेक सामाजिक और आर्थिक कमजोरियाँ आ जाती हैं। आयविभाजन में विषमता आ जाती है तथा देश के उत्पत्तिसाधनों का पूर्णत: प्रयोग नहीं हो पाता। द्वितीय, अनियंत्रित बाजार अर्थव्यवस्था के कारण प्रजातंत्रीय राज्य की सामजिक आवश्यकताएँ पूरी नहीं हो सकतीं। तृतीय, स्वेच्छा व्यापार के अंतर्गत देश के निर्यात व्यापार को प्रोत्साहन नहीं मिलता, अधिक उन्नत देशों की औद्योगिक स्पर्धा के कारण देश के निर्यात उद्योग विकसित नहीं हो पाते। चतुर्थ, इस प्रकार की आर्थिक व्यवस्था के अंतर्गत आर्थिक शोषण बढ़ता जाता है तथा श्रमिक वर्ग आर्थिक, सामाजिक एवं राजनीतिक विषम का शिकार बना रहता है। अंत में यह सिद्धांत यद्यपि व्यक्तिगत स्वतंत्रता प्रदान करता है तथापि सामाजिक स्वतंत्रता से संबंध नहीं रख पाता।
आज के राजनीतिक तथा आर्थिक विचारक स्वेच्छा व्यापार के सिद्धांत को व्यक्तिगत अर्थव्यवस्था में उतना ही अपूर्ण मानते हैं जितना नियोजित अर्थव्यवस्था को स्वेच्छा व्यापार के अंश के बिना। आर्थर लैविस (W. Arthur Lewis) के अनुसार शत प्रतिशत मार्गनिर्धारण उतना ही असंभव है जितना शत प्रतिशत स्वेच्छा व्यापार। आधुनिक काल में सभी देशों की अर्थव्यवस्थाओं में, आर्थिक नियोजन में स्वेच्छा व्यापार के सिद्धांतों का आंशिक समावेश अवश्य होता है।
रिस्की बिजनेस (फिल्म)

संक्षेप

जोए गुडसन (टाॅम क्रूज़) एक हाई स्कूल विद्यार्थी है जो अपने अमीर माता-पिता के साथ शिकागो में रहता है। उसके पिता चाहते हैं कि वो प्रिन्सटन विश्वविद्यालय में पढे, इसलिए जोए की माँ उससे कहती है कि वो साक्षात्कर्ता, बिल रदरफोर्ड, को उसके फ्यूचर इंटरप्राइजेज (विद्यार्थीयों द्वारा समूह बना कर लघु उद्योग गठित करने का पाठ्योतर कार्य) के बारे में बताये।

संगीत

फिल्म का संगीत टेंगरीन ड्रीम ने दिया है।
एहसान जाफ़री

जीवनी

एहसान जाफ़री का जन्म १९२९ में बुढ़हानपुर में हुई जो वर्तमान में मध्यप्रदेश में है। उनके पिता का नाम डॉ॰ अल्लाहबक्श जाफ़री था। सन् १९३५ में एहसान उच्च माध्यमिक शिक्षा ग्रहण करने के लिए अहमदाबाद आ गये।
१८९१ ईसा पूर्व

१८९१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८९१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रक्रिया (कंप्यूटिंग)

कंप्यूटिंग में प्रोसेस अथवा प्रक्रिया (process) वर्तमान में चल रहे कंप्यूटर प्रोग्रामों को कहा जाता है। इसमें प्रोग्राम की संकेत-लिपि और इसकी वर्तमान गतिविधियाँ शामिल हैं। संचालन तंत्र के अनुसार प्रक्रिया को विभिन्न प्रकार से समझा जा सकता है।
प्राण

वेदों में प्राण

वेदों में प्राणतत्व की महिमा का गान करते हुए उसे विश्व की सर्वोपरि शक्ति माना है।
प्राणों विराट प्राणो देष्ट्री प्राणं सर्व उपासते। प्राणो ह सूर्यश्चन्द्रमाः प्राण माहुः प्रजापतिम्॥ -अथर्ववेद
अर्थात्- प्राण विराट है, सबका प्रेरक है। इसी से सब उसकी उपासना करते हैं। प्राण ही सूर्य, चन्द्र और प्रजापति है।
प्राणाय नमो यस्य सर्व मिदं वशे। यो भूतः सर्वस्येश्वरो यस्मिन् सर्व प्रतिष्ठम्। -अथर्ववेद
अर्थात्- जिसके अधीन यह सारा जगत है, उस प्राण को नमस्कार है। वही सबका स्वामी है, उसी में सारा जगत प्रतिष्ठित है।

ब्राह्मण ग्रंथों और आरण्यकों में

ब्राह्मण ग्रंथों और आरण्यकों में भी प्राण की महत्ता का गान एक स्वर से किया गया है- उसे ही विश्व का आदि निर्माण, सबमें व्यापक और पोषक माना है। जो कुछ भी हलचल इस जगत में दृष्टिगोचर होती है उसका मूल हेतु प्राण ही है। 
कतम एको देव इति। प्राण इति स ब्रह्म नद्रित्याचक्षते। -बृहदारण्यक
अर्थात्- वह एकदेव कौन सा है? वह प्राण है। ऐसा कौषितकी ऋषि से व्यक्त किया है।
‘प्राणों ब्रह्म’ इति स्माहपैदृश्य।
अर्थात्- पैज्य ऋषि ने कहा है कि प्राण ही ब्रह्मा है।
प्राण एव प्रज्ञात्मा। इदं शरीरं परिगृह्यं उत्थापयति। यो व प्राणः सा प्रज्ञा, या वा प्रज्ञा स प्राणः। -शाखायन आरण्यक 5।3
अर्थात्- इस समस्त संसार में तथा इस शरीर में जो कुछ प्रज्ञा है, वह प्राण ही है। जो प्राण है, वही प्रज्ञा है। जो प्रज्ञा है वही प्राण है।
सोऽयमाकाशः प्राणेन वृहत्याविष्टव्धः तद्यथा यमाकाशः प्राणेन वृहत्या विष्टब्ध एवं सर्वाणि भूतानि आपि पीलिकाभ्यः प्राणेन वृहत्या विष्टव्धानी त्येवं विद्यात्। -एतरेय 2।1।6
अर्थात्- प्राण ही इस विश्व को धारण करने वाला है। प्राण की शक्ति से ही यह ब्रह्मांड अपने स्थान पर टिका हुआ है। चींटी से लेकर हाथी तक सब प्राणी इस प्राण के ही आश्रित हैं। यदि प्राण न होता तो जो कुछ हम देखते हैं कुछ भी न दीखता।
शतपथ ब्राह्मण में कहा गया है कि :--
प्राणेहि प्रजापतिः 4।5।5।13
प्राण उ वै प्रजापतिः 8।4।1।4
प्राणः प्रजापति 6।3।1।9
अर्थात्-प्राण ही प्रजापति परमेश्वर है।
सर्व ह्रीदं प्राणनावृतम्। -एतरेय
अर्थात्- यह सारा जगत प्राण से आदृत है।

उपनिषदों में

उपनिषदकार का कथन है-
प्राणोवा ज्येष्ठः श्रेष्ठश्च। - छान्दोग्य
अर्थात्- प्राण ही बड़ा है। प्राण ही श्रेष्ठ है।
प्रश्नोपनिषद में प्राणतत्व का अधिक विस्तारपूर्वक विवेचन किया गया है-
स प्राणमसृजत प्राणाच्छ्रद्धां खं वायुर्ज्योतिरापः पृथिवीन्द्रियं मनोऽन्नाद्धीर्य तपोमंत्राः कर्मलोकालोकेषु च नाम च। -प्रश्नोपनिषद् 6।4
अर्थात्- परमात्मा ने सबसे प्रथम प्राण की रचना की। इसके बाद श्रद्धा उत्पन्न की। तब आकाश, वायु, अग्नि, जल, पृथ्वी यह पाँच तत्व बनाये। इसके उपरान्त क्रमशः मन, इन्द्रिय, समूह, अन्न, वीर्य, तप, मंत्र, और कर्मों का निर्माण हुआ। तदन्तर विभिन्न लोक बने।

भृगुतंत्र में

प्राण शक्ति ने भाण्डागार वाले स्वरूप को जान लेने पर ऋषियों ने कहा है कि कुछ भी जानना शेष नहीं रहता है।
भृगुतंत्र में कहा गया है-
उत्पत्ति मायाति स्थानं विभुत्वं चैव पंचधा। अध्यात्म चैब प्राणस्य विज्ञाया मृत्यश्नुते॥
अर्थात्- प्राण कहाँ से उत्पन्न होता है? कहाँ से शरीर में आता है? कहाँ रहता है? किस प्रकार व्यापक होता है? उसका अध्यात्म क्या है? जो इन पाँच बातों को जान लेता है वह अमृतत्व को प्राप्त कर लेता है।
मनोज भार्गव

प्रारंभिक जीवन और शिक्षा

भार्गव का जन्म 1953 में लखनऊ, भारत में हुआ था और 1967 में उनका परिवार फिलाडेलफिया, अमेरिका चला गया। उच्च विद्यालय के स्नातक स्तर की पढ़ाई के बाद, भार्गव ने 1972 में एक वर्ष के लिए प्रिंसटन विश्वविद्यालय में दाखिला लिया।